
76.  AARGANG 


TEMPLET  I  SALT  LAKE  CITY,  UTAH. 

Efter  at  vi  i  to  foregaaende  Artikler  har  omhandlet  Salt 
Lake  Templets  Indre  og  Hensigten,  hvorfor  de  Sidste  Dages 
Hellige  opforer  Templer;  vil  vi  denne  Gang  give  en  kort- 
fattet Skildring  om  ovennævnte  Tempels  Historie  og  dets 
ydre  Udseende. 

Der  er  intet  i  Salt  Lake  City,  der  tildrager  sig  den  frem- 
medes Interesse  og  Opmærksomhed  saa  meget  som  de  Sidste 
Dages  Helliges  smukke  Tempel.  Den  fremmede,  som  beskuer 
den  prægtige  Bygning,  forundrer  sig  over  dens  enestaaende 
Arkitektur.  Mangfoldige  Spørgsmaal  gøres  om  dens  Brug  og 
hvorfor  den  ikke  er  tilgængelig  for  alle,  hvilket  har  været 
henvist  til  i  den  foregaaende  Artikel. 

Fire  Dage  efter  Pionerernes  Ankomst  til  Saltsø  Dalen,  hvor 
nu  den  smukke  By  er  beliggende  —  den  28.  Juli  1847  —  gik 
Præsident  Brigham  Young  og  nogle  af  hans  Brodre  omkring 
i  Dalen.  Pludselig  standsede  Præsident  Young,  stødte  sin 
Stop  i  den  udtørrede  Jord  og  sagde:  »Her  vil  vi  bygge  Herren 
et  Tempel«.  Denne  profetiske  Udtalelse,   lagdes  paa  Hjerte 

af  de  tilstedeværende  Brødre  og  Apostel  Wilford  Woodruff, 
som  senere  blev  Kirkens  Præsident,  drev  en  lille  Pæl  i  Jor- 
den, der  hvor  Præsident  Young  havde  vist  med  sin  Stok. 
Samme  Aften  blev  de  ti  Acres  Land  afstukket,  som  var  ud- 
valgt til  Tempelplads  og  det  blev  afgjort,  at  Byen  skulde 
bygges  omkring  denne  Plads. 

Ved  Kirkens  Aarskonference  i  April  1851  vedtog  Kirkens 
Medlemmer,  at  Templet  skulde  bygges.  Den  14.  Februar  1853, 
efter  at  Grunden  var  bleven  opmaalt  af  Landmaaleren,  blev 
Tempelpladsen  højtidelig  indviet  og  Arbejdet  med  Udgrav- 
ning paabegyndt.  Den  sjette  April  samme  Aar  blev  Templets 
mægtige  Hjørnestene  lagt,  under  stor  Glæde  og  Begejstring 
af  den  forsamlede  Mængde.  Ubemærket  af  dem,  som  opmaalte 
Byggegrunden,  fandtes  den  Pæl,  Wilford  Woodruff  drev  i 
Jorden  nogle  Aar  iforvejen,  nemlig  den  28.  Juli  1847,  at 
sidde  midt  i  den  til  Tempelbygningen  afsatte  Grund.  Vi  skal 
her  erindre  om,  at  denne  prægtige  Bygnings  Opførelse  blev 
planlagt  og  dens  Opførelse  paabegyndt  af  et  mindre  Antal 
udplyndrede,  fordrevne  og  derfor  fattige  Folk,  og  paa  en  Tid, 
da  de  maatte  kæmpe  haardt  for  Livets  Eksistens  under  de 
mest  ugunstige  Omstændigheder.  Det  kan  med  rette  siges,  at 
Salt  Lake  Templet  staar  som  et  Monument,  der  beviser  for 
Verden  en  Tro  forenet  med  Gerning,  der  næppe  har  sin  Lige 
i  Verdenshistorien. 

Templet  er  bygget  af  hvidgraa  Granitstene,  udhuggede  af 
et  Granitbjerg  ved  Mundingen  af  »Little  Cottonwood  Canyon«, 
tyve  engelske  Mile  sydøst  for  Byen.  I  Begyndelsen  kørtes 
Granitblokkene  til  Templets  Mure  paa  Vogne,  forspændte 
med  Okser;  mange  af  Stenene  var  saa  store,  at  der  maatte 
sættes  fire  Spand  Okser  for  Vognen,  paa  hvilken  der  kun 
kørtes  een  Sten  ad  Gangen.  Det  tog  fire  Dage  at  hente  en 
saadan  Sten.  Denne  Maade  at  føre  Stene  paa  var  langsom 
og  bekostelig.  Man  besluttede  derfor  at  grave  en  Kanal,  der 
førte  til  en  Aa,  som  løb  i  Nærheden  af  Templet,  men  for- 
inden denne  blev  fuldt  færdig,  anlagdes  i  1873  en  Jernbane, 
ad  hvilken  Stenene  transporteredes,  hvilket  naturligvis  blev 
langt  mere  fordelagtig. 

Af  nedenanførte  Tal  vil  man  kunne  gøre  sig  et  nogen- 
lunde Begreb  om  Templets  Størrelse  og  den  umaadelige 
Masse  Stene,  der  gik  til  ved  dets  Opførelse.  Grundvolden  er 
16  Fod  tyk  og  8  Fod  dyb;  Kældermuren  8  Fod  tyk.  Den 
øverste  Etages  Mure  er  6  Fod  tyk.  Templets  fulde  Længde 
er  I86V2  Fod;  Bredden  II8V2  Fod;  Sidemurenes  Højde  er 
1071/*  Fod;  det  midterste  Taarn  mod  Øst  210  Fod;  Taarnet 
mod  Vest  204  Fod  højt.  Bygningen  indtager  en  Grundflade 
paa  21,850  Kvadrat  Fod.  Dens  seks  Taarne,  tre  mod  Øst  og 
tre  mod  Vest,  er  ligesom  alle  Murene  bygget  af  Granit.  Paa 
det  østlige  Midttaarn  findes  en  Statue  af  hamret  Kobber,  som 
er  12Va  Fod  høj  og  beklædt  med  Guldblad.  Figuren  symboli- 
serer den  Engel,  der  gengav  Evangeliet  i  det  19.  Aarhun- 
drede.  Paa  Templets  østre  Midttaarn  over  Indgangen,  findes 
en  indmuret  Stentavle,  i  hvilken  er  indhugget  følgende: 
»Helliget  til  Herren.  Herrens  Hus,  bygget  af  Jesu  Kristi 
Kirke  af  Sidste  Dages  Hellige.  Paabegyndt  den  6.  April  1853, 
fuldendt  den  6.  April  1893*. 

De  største  Stene  i  Bygningen  findes  nederst  i  Skraapillerne 
mellem  Kældervinduerne.  Der  er  50  af  dem,  og  hver  af  disse 
Granitblokke  er  51/2  Fod  høj,  4^2  bred  og  20  Tommer  tyk. 
Hver  Sten  vejer  over  6000  Pund  og  har  kostet  over  1100  Kr. 
Højere  oppe  paa  Skraapillerne  imellem  de  ovale  Vinduer 
findes  lignende,  men  mindre  Blokke,  udhuggede  i  Form  af 
Maanen  i  dens  forskellige  Skifter,  og  endnu  højere  oppe  i 
Linie  med  de  øverste  ovale  Vinduer  er  de  saakaldte  Solstene 
indmurede,  der  repræsenterer  Solen.  I  næsten  enhver  af  Slut- 
stenene i  Buerne  er  udhugget  en  Stjerne. 

Paa  Facaden  af  det  vestre  Midttaarn  i  lige  Linie  med  Side- 
murenes Tinder,  er  udhugget  syv  Stjerner  i  Lighed  med  dem, 
der  paa  Himlen  danner  Karlsvognen.  Paa  Slutstenen  over 
de  nederste  Vinduer  i  det  midterste  Taarn,  baade  mod  Øst 
og  Vest  er  indhugget  følgende  Ord,  som  er  Herrens:  »I  am 
Alpha  og  Omega«.  Under  disse  Stene  er  udhugget  et  Par 
Hænder  i  Haandtag  og  paa  Stenene  ovenfor  de  øverste  Vin- 
duer er  afbildet  det  ærefrygtindgydende  Symbol:  »Det  alt- 
seende Øje«. 


De  tre  Taarne  paa  den  østlige  Ende  af  Bygningen  er  hver 
seks  Fod  højere  end  de  tre  paa  den  vestlige  Ende.  De  tre 
østlige  repræsenterer  de  tre  præsiderende  Højpræster  i  Kir- 
ken, der  udgør  det  første  Præsidentskab,  hvis  specielle  Kald 
er  at  bestyre  Kirkens  aandelige  Affærer.  De  tre  vestlige 
Taarne  repræsenterer  Kirkens  præsiderende  Bispedømme, 
hvis  Kald  det  er  at  bestyre  dens  verdslige  Interesse. 

Engelen,  som  staar  paa  Templets  højeste  Tinde,  repræ- 
senterer Moroni,  det  himmelske  Sendebud,  der  besøgte  Pro- 
feten Joseph  Smith  og  erklærede,  at  Tiden  var  kommen,  da 
Guds  Rige  skulde  genoprettes  paa  Jorden;  han  gav  Joseph 
Smith  Pladerne,  hvorfra  Mormons  Bog  blev  oversat,  hvilken 
indeholder  det  evige  Evangeliums  Fylde.  Engelen  Moronis 
Komme,  som  opfyldte  Profetien  i  Johannes'  Aabenbaring, 
14.  Kapitel,  hvilken  her  gengives:  »Og  jeg  saa  en  anden 
Engel  flyve  midt  oppe  under  Himmelen,  som  havde  et  evigt 
Evangelium  at  forkynde  for  dem,  der  bo  paa  Jorden,  og  for 
alle  Folkeslag  og  Stammer  og  Tungemaal  og  Folk;  og  han 
sagde  med  høj  Røst:  Frygter  Gud  og  giver  ham  Ære,  thi 
hans  Doms  Time  er  kommen;  og  tilbeder  ham,  som  har  gjort 
Himmelen  og  Jorden  og  Havet  og  Vandenes  Kilder.« 

Billederne  i  Sten,  der  repræsenterer  Solen,  Jorden,  Maanen 
og  forskellige  Stjerner,  er  allegoriske  Sindbilleder  om  Til- 
standen, hvor  Sjælene  efter  Opstandelsen  ville  henføres  til, 
naar  enhver  skal  dømmes  efter  sine  Gerninger,  som  skrevet 
i  1.  Kor.  15:  40—42. 

»Og  der  er  himmelske  Legemer  og  jordiske  Legemer;  men 
een  er  de  himmelskes  Herlighed,  en  anden  de  jordiskes.  En 
er  Solens  Glans,  en  anden  Maanens  Glans;  thi  som  een 
Stjerne  overgaar  den  anden  i  Klarhed;  saaledes  er  ogsaa  de 
dødes  Opstandelse.« 

I  det  20.  Kapitel,  12. — 13.  Vers,  læser  vi:  »Og  jeg  saa'  de 
døde,  smaa  og  store  staaende  for  Gud,  og  Bøgerne  bleve  op- 
ladte; og  en  anden  Bog  blev  opladt,  som  er  Livsens  Bog,  og 
de  døde  bleve  dømte  efter  det,  som  er  skrevet  i  Bøgerne,  efter 
deres  Gerninger.  Og  Havet  afgav  de  døde,  som  var  i  det,  og 

Døden  og  Helvede  afgav  de  døde,  som  vare  i  dem,  og  de  blev 
dømte,  hver  efter  sine  Gerninger.« 

Sjernebilledet  af  Karlsvognen  med  Vejviserne  pegende  mod 
Nordstjernen,  saaledes  som  afbildet  paa  det  vestlige  Midt- 
taarn,  har  den  Betydning,  at  saadanne,  som  er  i  Tvivl  om 
den  rette  Vej,  skulde  følge  den  Vej,  som  vises  dem  af  Præste- 
dømmet. Haandtrykket  hentyder  til  den  stærke  Enighed  og 
Broderkærlighed,  der  besjæler  de  Sidste  Dages  Hellige  og  ved 
hvilken  de  har  formaaet  at  udføre  saa  meget  Arbejde,  baade 
ude  og  hjemme.  Den  ubestridelige  Sandhed,  nedskreven  i  den 
hellige  Skrift:  »Herrens  Øjne  er  alle  Steder  og  beskuer  Onde 
og  Gode«,  er  betegnet  med  det  altseende  Øje«. 

De  Sidste  Dages  Hellige  arbejdede  trofast  i  40  Aar  paa 
Opførelsen  af  dette  prægtige  Tempel,  som  var  det  sjette  i 
Rækken  og  kostede  ca.  4  Millioner  Dollars.  Kirken  har  ialt 
syv  Templer  for  nærværende,  hvoraf  fire  er  bygget  i  Utah, 
et  i  Arizona,  et  paa  Hawaii  Øerne  og  et  i  Canada.  Forud  for 
disse  var  et  bygget  i  Kirtland,  Ohio,  og  et  andet  i  Nauvoo, 
Illinois,  men  paa  Grund  af  Forfølgelser  for  deres  Tros  Skyld, 
maatte  de  Hellige  flygte  fra  disse  Byer  og  deres  kære  Temp- 
ler. 


LYDIGHET  TIL  EVANGELIET  ER 
FORDRET. 

Av  præsident  Brigham  Young. 
(Oversat  fra  engelsk  av  Borghild  Nielsen,  Oslo.) 

Der  er  fuldt  op  av  skriftsteder  der  kunde  benyttes,  og 
som  er  omfangsrike  og  fulde  av  betydning,  men  jeg  vet 
intet,  hverken  i  det  gamle  eller  nye  Testamente,  der  siger 
mere  derom,  end  det  som  siges  at  være  uttalt  av  Frelseren, 
hvilket  jeg  ikke  tvivler  paa,  og  det  lyder  saaledes:  Dersom 
I  elsker  mig,  da  holder  mine  befalinger.«  (Joh.  14.  15.) 

Hvor  længe?  En  dag?  Holde  Herrens  Befalinger  en  uke? 
Adlyde  og  gjøre  hans  vilje  en  maaned  eller  et  Aar?  Der  er 
ingen  løfter  git  til  nogen   person,    som   jeg    har   kundskap 

om,  at  de  skal  erholde  de  retfærdiges  Belønning,  undtagen 
de  er  trofaste  til  enden.  Dersom  vi  tilfulde  forstaar,  og  tro- 
fast utviser  i  vørt  [liv  Jesu  ord:  »Dersom  I  elsker  mig,  da 
holder  mine  befalinger«,  skal  vi  være  beredte  til  at  gaa  ti  1- 
bake  og  bo  i  Faderens  og  Sønnens  nærværelse. 

Hvad  er  hans  befalinger?  Lærte  han  nogengang  noget  til 
folket,  der  var  galt?  Dersom  vi  læser  de  forlangender,  der 
er  stillet  av  Faderen,  av  Frelseren,  eller  nogen  budbærer 
sendt  fra  himmelen  til  menneskenes  barn,  vil  vi  ikke  finde 
noget,  der  vil  skade  et  eneste  levende  væsen,  eller  som  vil 
ødelægge  nogen  av  Adam  og  Evas  sønner  eller  døtres  sjæle. 
Mange  tænker  eller  siger  at  nogen  av  profeternes  og  Guds 
tjeneres  uttalelser  eller  handlinger,  i  den  gamle  eller  nye 
tid,  hvilket  er  sagt  eller  utført  i  lydighet  til  den  Almæg- 
tige, leder  til  det  onde,  men  det  er  ikke  saa.  Alle  Guds 
forlangender  tjener  hans  barn  tilgode.  Enhver  mening  i 
motsat  retning  er  resultat  av  uvidenhet.  Menneskeslekten  er 
indhyllet  i  uvitenhet,  hvad  deres  oprindelse  og  eksistens 
angaar.  Deres  uvidenhet,  overtro,  mørke  og  blindhet  er  meget 
tydelig  for  de  som  i  mindste  Grad  er  oplyste  av  sandhetens 
Aand.  De  søker  at  skjule  sig  i  uvitenhet  og  blindhet  heller 
end  at  lære  at  forstaa,  hvem  de  er,  og  hensigten  med  at 
være  her. 

Hvad  vet  menneskene  om  Gud  eller  Jesus,  eller  om  de 
ord  jeg  henførte  til:  »Dersom  I  elsker  mig,  da  holder  mine 
befalinger«?  I  ransaker  skrifterne,  fordi  I  tror  i  dem  at  ha 
evig  liv,«   siger  Jesus,   »og  det  er  de,  som  vidner  om  mig«. 

De  vidner  om  Frelseren,  om  hans  lærdomme  og  befa- 
linger og  om  hans  rikes  ordinancer.  Frelsens  Plan  er  deri 
tydeliggjort,  og  enhver  som  følger  dens  ledelse,  vil  frelse 
sig  selv  fra  syndens  trældom,  og  vite,  formedelst  aanden, 
at  Jesus  er  Kristus.  Alle,  som  vil  ta  denne  retning,  vil  vite 
formedelst  aabenbaring,  at  Gud  er  vor  Fader.  De  vil  da 
forstaa  slektskapsforholdet  til  ham  og  sine  medmennesker. 
Verden  kan  forgjæves  spørge:  »Hvem  er  vi?«,  men  evan- 
geliet  lærer   os,   at   vi   er   sønner    og  døtre  av  den  Gud  vi 

tjener.  Nogen  vil  si:  »Vi  er  Adams  og  Evas  barn«.  Det  er 
vi,  og  de  er  vor  himmelske  Faders  barn.  Vi  er  alle  Adams 
og  Evas  barn,  og  de  er  hans  avkom  som  bor  i  himlene, 
den  høieste  intelligens  der  bor  noget  sted,  hvorom  vi  har 
kundskap. 

Her  finder  vi  os  selv,  at  som  smaa  barn  er  vi  de  mest 
hjælpeløse  og  trænger  den  meste  bistand  end  nogen  av 
de  skapninger,  der  kommer  paa  denne  jords  overflade.  Her 
finder  vi  i  os  selv  spiren  og  grundvolden,  spiren  til  ophøi- 
else,  herlighet,  udødelighet  og  evig  liv.  Eftersom  vi  vokser 
op,  erholder  vi  styrke,  kundskap  og  visdom,  nogen  mere, 
andre  mindre,  men  kun  ved  at  holde  den  Herres  Jesu  be- 
falinger, kan  vi  erholde  det  privilegium,  at  kjende  de  ting 
der  henhører  til  evigheten  og  vort  slektskapsforhold  i  him- 
lene. 

Naar  evangeliet  er  forkyndt  for  de  oprigtige  av  hjertet, 
mottar  de  det  formedelst  tro,  men  for  at  adlyde  det  kræves 
gjerninger.  For  at  praktisere  evangeliet  kræves  tid,  tro, 
kjærlighet  fra  hjertet  og  en  stor  del  arbeide.  Her  stanser 
mange.  De  hører  og  tror,  men  førend  de  begynder  at  prak- 
tisere, begynder  de  at  tro,  at  de  har  tat  feil,  og  vantro 
kommer  ind  i  deres  hjerter. 

Naar  vi  vil  bli  istand  til  at  erholde  al  kundskap,  al  vis- 
dom, der  er  nødvendig  for  os  at  forstaa  her  i  kjødet,  vil 
vi  være  lik  pottemakerens  ler  i  hans  hænder,  villige  til  at 
bli  formet  og  dannet  i  henhold  til  hans  vilje  som  har  kaldt 
os  til  dette  store  og  herlige  verk,  at  rense  os  selv  og  vore 
medmennesker,  og  at  berede  nasjonerne  paa  jorden  for  den 
herlighet  der  venter  dem  formedelst  lydighet. 

Jeg  tror,  det  maa  være  et  utaalelig  helvede  for  et  folk, 
en  familie  eller  person,  at  søke  at  gripe  sandheten  med  den 
ene  haand  og  vildfarelse  med  den  anden,  at  bekjende  sig 
for  at  vandre  i  lydighet  til  Guds  befalinger,  og  paa  samme 
tid  blande  hjerte  og  haand  med  de  ugudelige.  —  — 

Alle  som  erholder  evig  liv  og  frelse,  vil  ikke  erholde 
dem    paa    andre   betingelser    end    at   tro  paa  Guds  Søn  og 


264 

adlyde  de  principper  han  har  lagt  for  os.  Kan  vi  optænke 
noget  andet  middel  eller  frelsningsplan?  Vi  kan  ikke. 

De  hellige  der  lever  sin  religion  vil  bli  ophøiet,  thi  de 
vil  aldrig  benekte  nogen  aabenbaring,  som  Herren  har  git 
eller  vil  gi,  endskøndt,  naar  en  lærdom  kommer  til  dem, 
som  de  ikke  tilfulde  forstaar,  vil  de  maaske  si:  »Herren 
har  sendt  dette  til  mig,  og  jeg  ber,  at  han  vil  frelse  og 
bevare  mig  fra  at  benekte  noget,  der  utkommer  fra  hans 
mund  og  gi  mig  taalmodighet,  at  jeg  kan  forstaa  dette  for 
mig  selv«. 

Ved  at  adlyde  Guds  ordinancer  vil  menneskene  herlig- 
gøre Gud,  men  dersom  de  ikke  adlyder  ham,  kan  de  ikke 
frata  ham  den  mindste  del  av  hans  herlighet  og  makt. 
Guds  befalinger  er  given  til  os  udtrykkelig  for  vort  gavn, 
og  dersom  vi  lever  i  lydighet  til  dem,  vil  vi  leve  saaledes, 
at  vi  vil  forstaa  for  os  selv  Guds  sind  og  vilje  med  os  selv 
som  personlige  individer. 


DEN  DANSKE  MISSION. 

AFLØSNING. 
Ældsterne  J.  Howard  Fjeldsted  og  Eugene  L.  Petersen  er 
hæderligt  afløst  fra  Missionsarbejdet  og  rejste  hjem  den  26. 
August  med  Dampskibet  Frederik  VIII.  Sidstnævnte  paa 
Grund  af  Sygdom.  Vi  ønsker  disse  Brødre  en  behagelig  og 
god  Rejse. 

KONFERENCEMØDERS  AFHOLDELSE. 
Efteraarskonferencerne  i  den  Danske  Mission  vil  blive  af- 
holdt som  følger: 

Aalborg  den  9.  og  10.  Oktober. 
Aarhus  den  15.,  16.  og  17.  Oktober. 
København  den  23.  og  24.  Oktober. 

Joseph.  L  Petersen, 
Missionspræsident. 

DØDSFALD  I  AALBORG. 

Inger  Kirstine  Thomsen  døde  paa  Alderdomshjemmet  den 
3.  August  d.  A.  Afdøde  blev  født  i  Pandrup,  Hjørring  Amt, 
den  21.  Marts  1853,  og  blev  et  Medlem  af  Jesu  Kristi  Kirke  af 
Sidste  Dages  Hellige,  den  17.  Maj  1906. 

Begravelsen  foregik  fra  Alderdomshjemmets  Kapel  den  7. 
August  under  Ledelse  af  Distriktspræsident  N.  P.  Rasmussen, 
som  ogsaa  talte  ved  Baaren.  Mange  af  Kirkens  Medlemmer 
fulgte  Afdøde  til  Graven,  hvilken  blev  indviet  af  Ældste  N. 
Halvor  Madsen. 

Søster  Thomsen,  der  var  elsket  af  alle,  døde  som  en  trofast 
Sidste  Dages  Hellig.  Hun  efterlader  sig  fire  Børn,  hvoraf  et 
er  i  Utah. 


DEN  NORSKE  MISSION 

DE  SIDSTE  DAGES  HELLIGE  FAAR  BESØK  AV  EN  AV 
»DE  TOLV  APOSTLER«. 

Følgende  artikel  udkom  i  Morgen  Posten,  Oslo,  Norge,  Lør- 
dag den  20.  August: 

Siden  1851  har  »Jesu  Kristi  Kirke  av  de  sidste  dages  hel- 
lige« ogsaa  hat  sin  tilhængerkreds  i  Norge,  og  i  Oslo  to  (2)  aar 
senere.  Den  er  ikke  stor.  For  tiden  tæller  den  1600  medlemmer 
over  hele  landet,  men  disse  mennesker  har  i  denne  tid  den 
glæde  at  se  en  av  menighetens  12  apostler  hos  sig.  Det  er  Dr. 
James  E.  Talmage,  som  er  præsident  for  bevægelsen  i  Europa, 
Asien  og  Afrika,  og  som  i  sin  tid  var  leder  av  Universitetet  i 
Salt  Lake  City  i  Utah.  Dr.  Talmage,  som  skal  tale  i  menig- 
heten  her  søndag,  er  bosat  i  Liverpool  og  er  paa  reise  gjennem 
en  række  europæiske  lande  og  Lilleasien  og  Palæstina. 

Dr.  Talmage  fortæller  os,  at  dette  samfund  for  tiden  har 
mellem  6  og  7  hundrede  missionærer  rundt  om  i  Europa  og 
over  2500  i  hele  verden.  Men  bevægelsens  hovedsæte  er  jo  i 
Utah,  og  dit  emigrerer  efterhaanden  svært  mange  av  sektens 
tilhængere  i  aarenes  løp. 

Til  Utah  kommer  ogsaa  mange  interesserte  for  at  se  og 

studere  nærmere  de  forhold  sektens  tilhængere  lever  under. 
Da  kong  Albert  av  Belgien  var  i  Amerika  for  nogen  aar  siden, 
var  han  ogsaa  i  Utah,  og  da  den  svenska  kronprins  og  kron- 
prinsesse reiste  jorden  rundt  if.jor,  var  de  ogsaa  i  Sall  Lake 
City.  Dr.  Talmage  blir  i  Norge  en  kort  tid. 


FORNUFTMÆSSIG  TEOLOGI. 

Af  Dr.  John  A.  Widtsoe  af  de  Tolvs  Raad. 

(Fortsat  fra  Side  255.) 
KIRKENS  ORGANISATION. 

For  Gennemførelsen  af  Kirkens  mangeartede  Gerning  for- 
dres der  en  sluttet  Organisation.  Og  en  Organisation  fordrer 
Embedsmænd.  Alle  Kirkens  Embedsmænd  er  i  Besiddelse  af 
Præstedømmet;  men  mange  har  Præstedømmet,  som  dog  ikke 
har  noget  særskilt  Embede  at  varetage.  Derfor,  endskønt  om- 
trent alle  mandlige  Medlemmer  i  Kirken  har  Myndighed  til 
at  virke  i  alle  Kirkens  Embeder,  bliver  denne  Myndighed  kun 
virkningsfuld,  naar  man  paa  en  passende  og  retmæssig  Maade 
bliver  kaldet  til  at  udøve  saadan  Autoritet.  Kirkens  vigtigste 
Embeder  skal  her  i  Korthed  omtales. 

Hovedautoriteterne.  Det  øverste  Præsidentskab  bestaar  af 
præsiderende  Højpræster  —  en  Præsident  og  to  Raadgivere. 
Det  er  deres  Pligt  at  have  Overopsyn  med  Kirkens  Gerning 
som  et  Hele.  —  Alt,  hvad  der  angaar  Kirken,  dens  Hensigter, 
dens  Organisation  og  de  kirkelige  Loves  Haandhævdelse.  Ingen 
Del  af  Kirkens  Arbejde  ligger  udenfor  deres  Autoritet.  I  Til- 
fælde af  Præsidentens  Død  er  det  øverste  Præsidentskab  der- 
med opløst. 

I  Forbindelse  med  det  øverste  Præsidentskab  staar  de  tolv 
Apostles  Kvorum.  De  Tolv  er  Kristi  specielle  Vidner,  og  det  er 
deres  Pligt  at  frembære  Evangeliet  overalt  i  Verden.  Desuden 
yder  de  direkte  det  øverste  Præsidentskab  deres  Bistand  og 
Hjælp.  Bliver  det  øverste  Præsidentskab  opløst,  er  de  tolv 
Apostles  Kvorum  det  præsiderende  Kvorum,  indtil  det  øverste 


Præsidentskab  atter  er  organiseret.  De  tolv  Apostles  Kvorum 
har  en  Præsident  —  altid  den  ældste  Apostel. 

Kirkens  Patriarker  er  i  Besiddelse  af  Beseglingsmyndig- 
heden  samt  Magt  til  at  udtale  Velsignelser;  og  de  mo'dtager 
dres  Instruktioner  fra  den  præsiderende  Patriark. 

De  Halvfjerdssindstyves  Kvorum' er,  Kirkens  Missionær- 
kvorum'er,  præsideres  over  af  det  første  Kvorums  syv  Præ- 
sidenter. Dette  præsiderende  Raad  virker  under  de  tolv  Apost- 
les Ledelse.  Dersom  Kirkens  øverste  Præsidentskab  og  de  tolv 
Apostles  Kvorum  blev  samtidig  opløst,  vilde  det  første  Kvo- 
rum af  de  Halvfjerds  fungere  som  det  præsiderende  Kvorum 
i  Kirken,  indtil  en  fuldstændig  Omorganisation  blev  tilveje- 
bragt. 

Kirkens  timelige  Anliggender  forvaltes  hovedsageligt  af  det 
præsiderende  Biskopsraad,  der  bestaar  af  Kirkens  præsi- 
derende Biskop  og  hans  to  Raadgivere.  Det  præsiderende  Bi- 
skopsraad har  ligeledes  Tilsyn  med  Biskopperne  i  Kirkens 
forskellige  »Wards«  (Sogne). 

Kirkens  Hovedautoritet  er  altsaa:  Det  øverste  Præsident- 
skab, de  tolv  Apostle,  den  præsiderende  Patriark,  Præsiden- 
terne over  det  første  Kvorum  af  de  Halvfjerds  og  det  præ- 
siderende Biskopsraad  —  ialt  seksogtyve  Mænd.  Disse  præ- 
siderende Autoriteter,  der  repræsenterer  alle  Præstedømmets 
store  Afdelinger,  har  Ledelsen  af  alle  Kirkens  Hovedanlig- 
gender. 

Zions  Stave.  For  Bekvemmeligheds  Skyld  inddeles  Kirken 
i  saakaldte  Stave  (stakes),  der  almindeligvis  bestaar  af  fra  eet 
Tusind  til  ti  Tusind  Medlemmer.  Staverne  præsideres  over  af 
et  Stavspræsidentskab  —  tre  Højpræster  under  Benævnelsen 
Præsident  og  to  Raadgivere,  der  staar  i  samme  Forhold  til 
Staven,  som  det  øverste  Præsidentskab  staar  til  hele  Kirken. 

Som  Hjælp  til  Stavspræsidentskabet  er  Højraadet,  der  be- 
staar af  tolv  regulære  Raadgivere  og  seks  Suppleanter,  som 
alle  ligeledes  er  Højpræster.  Desforuden  er  der  i  enhver  Stav 
truffet  Foranstaltninger  for  Anskaffelsen  af  saadanne  andre 

Embedsmænd,  der  kan  anses  for  at  være  nødvendige  for  Vær- 
kets Fremme. 

Stavenes  »Wards*  (Sogne).  Stavene  er  ligeledes  inddelte  i 
saakardte  Wards  eller  Sogne,  der  i  Almindelighed  tæller  fra 
et  Hundrede  indtil  to  Tusinde  Medlemmer.  Disse  Sogne  præ- 
sideres over  af  en  Biskop  og  hans  to  Raadgivere,  som  i  for- 
skellige Retninger  nyder  den  fornødne  Hjælp  og  Bistand  fra 
det  lokale  Præstedømme  i  Sognet. 

Præstedømmet  i  Stavene  og  Sognene.  I  ethvert  Sogn,  hvor 
der  er  et  tilstrækkeligt  Antal  Medlemmer,  organiseres  der 
Kvorum'er  af  Diakoner,  Lærere,  Præster,  Ældster  og  de  Halv- 
fjerds. Ifald  der  ikke  er  Medlemmer  nok  af  Præstedømmet  i 
et  Sogn  til  at  danne  et  Kvorum,  kan  Medlemmerne  i  to  eller 
flere  Sogne  udgøre  et  Kvorum. 

Stavens  Højpræster  samles  i  Almindelighed  til  et  fælles 
Kvorum  for  hele  Staven.  Alle  Præstedømmets  Medlemmer 
holder  regelmæssige  Forsamlinger  i  deres  respektive  Sogne 
for  at  undervises  angaaende  deres  Pligter  saa  vel  som  for  at 
studere  og  blive  nøjagtig  bekendt  med  Indholdet  af  saakaldte 
»outlines«  (Omrids)  og  Bøger  anordnet  af  Kirkens  ledende 
Autoriteter,  for  Præstedømmets  Belærelse  og  Vejledning. 

Hjælpeorganisationer.  Foruden  det  regulære  Præstedømme 
findes  der  andre,  som  »Gud  har  sat  i  Menigheden  til  at  hjælpe 
til  at  styre«  o.  s.  v.  (1.  Kor.  12:  28.)  Disse  Supporter  til  dem,  der 
præsidere,  kaldes  Hjælpeorganisationer,  saasom  Den  kvinde- 
lige Hjælpeforening,  Deseret  Søndagsskoleforening,  Unge 
Mænds  gensidige  Uddannelsesforening,  Unge  Damers  gen- 
sidige Uddannelsesforening,  Børnenes  Forberedelsesforening, 
Religionsklasserne,  Undervisningskommissioner  og  andre  Or- 
ganisationer, som  fra  Tid  til  anden  oprettes.  Disse  Organi- 
sationer repræsenteres  hver  for  sig  af  deres  respektive  Hoved- 
kommission, der  virker  under  det  øverste  Præsidentskabs  Le- 
delse. —  Desforuden  er  der  i  enhver  Stav  i  Kirken  saakaldte 
Stavskommissioner,  der  forestaar  disse  Hjælpeorganisationer 
i  Staven  under  Stavspræsidentskabets  Ledelse.   Endvidere  i 


ethvert  Sagn,  hvor  der  findes  Medlemmer  nok,  oprettes  der 
saadanne  Hjælpeorganisationer  i  det  Øjemed  at  forøge  Kir- 
kens Virksomhed. 

Alle  beskæftigede.  I  en  saadan  Kirkeorganisation,  der  i  alle 
dens  Forgreninger  er  saa  komplet,  saa  fuldstændig  beredt  for 
enhver  Eventualitet,  er  der  naturligvis  tilstrækkelig  Anledning 
for  ethvert  Medlem  at  udføre  noget  nyttigt.  Alle  kan  og  bør 
være  beskæftiget.  Der  findes  ingen  Plads  for  den  dovne.  En- 
hver Mand  eller  Kvinde,  som  har  Lyst  til  at  virke  for  Kirken, 
kan  finde  et  eller  andet  at  udfore,  der  er  beregnet  paa  at 
bringe  Mennesket  den  Livsglæde,  han  higer  efter. 

Embedstiden.  For  Præstedømmets  Embedsmænd  er  der  in- 
gen bestemt  Embedstid.  Eftersom  omtrent  alle  har  Præste- 
dømmet, er  der  altid  et  tilstrækkeligt  Forraad  af  »Materialier« 
for  Haanden,  som  kan  benyttes  til  at  udfylde  enhver  ledig 
Plads  i  hvilken  som  helst  Organisation  i  Kirken.  Kirkens  le- 
dende Autoriteter  har  som  Regel  beholdt  deres  Stillinger  i 
Præstedømmet  for  Livstid;  men  nogle  af  dem  er  dog  bleven 
afløst  før  Døden,  hovedsagelig  paa  Grund  af  Opsætsighed  eller 
for  at  have  fremkommet  med  falske  Lærdomme.  Ifølge  Kir- 
kens Lære  er  der  ingen  ubetinget  Embedstermin  paa  Livstid 
i  Præstedømmet.  Uefterrettelighed  med  Hensyn  til  Opfyldel- 
sen af  Embedspligter  er  tilstrækkelig  Aarsag  til  Forflyttelse. 

Ingen  lonnet  Gejstlighed.  Belønningen  for  vore  Bestræbelser 
i  Livet  skulde  være  —  og  faktisk  er  —  kun  tildels  af  en  ma- 
teriel Beskaffenhed.  Officiel  Behjælpelighed  med  Gennem- 
førelsen af  Jordelivets  store  Plan  ledsages  af  sin  egen  sær- 
skilte Belønning.  Medlemmerne  af  Kirkens  Præstedømme  faar 
i  Regelen  ingen  Betaling  for  deres  Tjeneste.  Ens  Pligter  i 
Præstedømmet  fordrer  sjælden,  at  hele  Tiden  bliver  optagen; 
men  er  saaledes  tildels  fri,  saa  at  man  kan  tjene  sit  Ophold 
med  andet  Arbejde.  Men  naar  Kirken  lægger  Beslag  paa  Ens 
hele  Tid,  faar  Vedkommende  sit  Ophold  af  Kirkens  Midler. 
Der  findes  ingen  Præstestand,  der  har  modtaget  en  særskilt 
Uddannelse,  og  som  stræber  efter  at  opnaa  Embedsposter,  der 

indbringer  en  betydelig  materiel  Løn.  Alle  Kirkens  Medlem- 
mer skulde  kende  Evangeliet  og  være  beredte  til  at  arbejde 
for  dets  Fremme. 

Beskikkelser  i  Præstedømmet.  Rettigheden  til  at  kalde  Mænd 
til  at  virke  i  de  forskellige  Embeder  i  Kirken,  tilhører  Kirkens 
Præstedømme.  Uden  Varsel  eller  forudgaaende  Underretning 
bliver  Mænd  i  hvilken  som  helst  Livsstilling  kaldte  til  at  ud- 
føre dette  eller  hint  Arbejde  for  Kirken.  Dersom  man  mod- 
tager Kaldet,  er  det  ofte  fra  Vedkommendes  Side  forbundet 
med  stor  Opofrelse,  hvad  der  angaar  privat  Forretning.  Ens 
Profession,  saa  vel  som  Forsagelse  af  Livets  Bekvemmelig- 
heder. 

Under  et  saadant  System  kan  der  ikke  være  Tale  om  Em- 
bedsjagt  i  Kirken.  Den  eneste  Maade,  hvorpaa  man  kan  »søge 
sin  Ære«,  som  Evangelisten  Johannes  hentyder  til,  er  kun  ved 
personlig  Forberedelse  til  at  udføre  det  kirkelige  Arbejde;  og 
en  saadan  Forberedelse  kan  maaske  —  eller  maaske  ikke  — 
føre  til  en  særskilt  Plads  i  Kirken.  Imidlertid  er  Kirkens  Or- 
ganisation saa  storslaaet,  at  alle,  som  ønsker  at  virke  for 
Evangeliets  Sag,  kan  faa  Lejlighed  dertil.  Enhver,  der  vil  an- 
ses som  en  værdig  Guds  Tjener,  burde  forresten  altid  være 
flittig  beskæftiget  med  at  fremme  Guds  store  Frelsningsplan. 

Almindeligt  Samtykke.  Enhver  Embedsmand  i  Præste- 
dømmet, om  han  er  aldrig  saa  retmæssig  kaldt  til  en  eller 
anden  Stilling  i  Kirken,  vælges  dertil  af  Samfundets  Medlem- 
mer, modtager  sin  Beskikkelse  og  beklæder  sin  Plads  kun  for- 
medelst Kirkemedlemmernes  almindelige  Samtykke.  Kirkens 
Præsidentskab  kan  kalde  og  foreslaa  til  Vedtagelse  visse  Em- 
bedsmænd i  Kirken,  men  dersom  Samfundets  Medlemmer 
ikke  antager  dem  som  saadanne,  med  andre  Ord  ikke  vedtager 
Forslaget,  kan  de  ikke  udøve  deres  Embedsmyndighed  i  den 
Plads,  hvortil  de  er  bleven  kaldt. 

Alt,  der  foretages  i  Kirken,  maa  ske  ved  almindeligt  Sam- 
tykke. Derved  bliver  det  Folkets  Mænd  og  Kvinder  under  Gud, 
der  regerer  Kirken.  Selv  Kirkens  Præsident,  førend  han  til- 
fulde kan  gaa  til  Værk  med  sine  Pligter  som  saadan,  maa  an- 

tages  ved  Medlemmernes  Votum.  Det  er  en  almindelig  Skik  i 
Kirken,  at  man  ved  dens  General-Stav-  og  Sogn-Konferencer 
stemmer  paa  Kirkens  Embedsmænd.  Derved  faar  alle  Kirkens 
Medlemmer  Anledning  til  at  stemme  for  eller  imod  Embeds- 
mændene. Kirkens  Retsvæsen  er  imidlertid  af  en  saadan  Be- 
skaffenhed, at  der  er  tilstrækkelige  Bestemmelser  tagne  for  at 
hvilken  som  helst  Embedsmand,  som  er  i  Vildfarelse,  kan 
blive  stillet  frem  for  Kirkeretten,  og  dersom  han  er  skyldig, 
blive  forflyttet  fra  sin  kirkelige  Stilling. 

Denne  Lære  om  almindeligt  Samtykke  er  fundamental  i 
Kirken;  den  er  samstemmende. 

Eftersom  Præstedømmets  Autoriteter  er  hele  Folket  for- 
lenet, maa  selvfølgelig  Præstedømmets  Embedsmænd  være 
ansvarlige  for  deres  Handlemaade  overfor  hele  Folket.  Kir- 
kens Ansvar  og  Arbejde  hviler  ikke  alene  paa  alle  dens  Med- 
lemmer, men  de  hører  til  Folket  som  et  Hele.      (Fortsættes.) 


MISSIONSPRÆSIDENTERNES  KONFE- 
RENCE I  DRESDEN,  TYSKLAND. 

Missionspræsidenten  over  den  Europæiske  Mission,  Dr. 
James  E.  Talmage,  har  indkaldt  Missionspræsidenterne  til 
en  Konference  i  Dresden  i  Ugen  den  6.  September. 


DIGT. 


Retfærdige  Himle,  den  evige  Ære 
tilkommer  Eder  af  Skabningens  Mund, 
fuldkommen  er  Loven  I  Mennesket  lære, 
føre  til  Frelse  fra  Kvalernes  Grund. 

Mangfoldige  Dage  blev  Sandhed  ej  funden, 
spredt  over  Jorden  var  Mørke  og  Sned, 
nu  er  snart  Tidernes  Fylde  oprunden: 
Tusindaarsriget  med  Retfærd  og  Fred. 

Nu  Lyset  udstrømmer  fra  Ephraims  Høje, 
Himlen  udsendte  den  evige  Pagt, 
nu  atter  oplades  det  smægtende  Øje, 
Kundskab  skal  sejre,  thi  Kundskab  er  Magt. 

De  evige  Love  forandrer  sig  ikke, 
Mennesket  frelses  af  Sandhedens  Vej, 
da  viger  Vankundighed  fra  vore  Blikke, 
Livet  begynder  og  venter  paa  Dig. 

Af  Sandheden  fødes  de  evige  Tanker, 
spreder  i  Verden  de  ædleste  Frø, 
til  Stjærnernes  straalende  Hære  de  vanker, 
spirer  og  grønnes  og  aldrig  vil  dø. 

Fra  Visdommens  Klippe,  Oplysningens  Kilde 
strømmer  og  strømmer  (fra  Evigheds  Gry) 
der  Guddommens  Bæger,  saa  mange,  som  vilde, 
tømmes  og  tømmes  og  evig  er  ny; 

thi  Kundskabens  Skatte  er  Magten  paa  Jorden, 
drikker  af  Kilden,  det  evige  Væld; 
husk:  Du  er  Gud  i  sin  tidligste  Vorden, 
Spiren  er  grundfæstet  dybt  i  din  Sjæl. 

I  Verden  Dig  venter  med  vaarfriske  Kræfter 
Urkildens  strømmende  Evighedsflod. 
Alt,  hvad  Du  samler,  skal  følge  Dig  efter, 
salig  saa  den,  som  sit  Ærind  forstod! 

Møller  Nielsen. 

